Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 1993. évi LXXX. törvény 7/A. §-ának (1) bekezdése alapján történik.
Paragraph Index: 341

2. A munkaterület rövid, jellemzõ leírása Az üzletviteli szakmenedzser a gazdasági élet különbözõ területein, közgazdász, üzemgazdász egyetemi, illetve fõiskolai végzettséget még nem igénylõ üzletvitellel, tervezéssel, szervezéssel, irányítással, ellenõrzéssel összefüggõ vezetõi feladatokat lát el. Az üzletviteli szakmenedzser alapvetõ feladata — a vonatkozó törvényekben meghatározott jogi, szervezeti és mûködési szabályok figyelembevételével — kis és közepes méretû vállalkozások gazdaságos mûködtetése, adott esetben válságmenedzselése. Felkészültsége lehetõvé teszi a nagyobb méretû vállalkozások, valamint nagyvállalatok funkcionális részlegeinél az alsó és középszintû vezetõi feladatok ellátását, a felsõ szintû vezetõk munkájának segítését, különös tekintettel a lehetséges belföldi és külföldi üzleti partnerek és új üzleti lehetõségek felkutatására, az üzleti folyamatok optimalizálására, a kapcsolati tõke gyarapítására, az üzleti tevékenység szervezésére. 2002/7. szám Ennek érdekében: Részt vesz (illetve önállóan intézi) — a vállalkozások létrehozásában, — a vállalkozási stratégiák megtervezésében, kivitelezésében, kommunikálásában, — a marketing információs rendszer szervezésében, — a döntésekhez szükséges elemzések elkészítésében, — a humánerõforrás tervezésében, a munkaerõ-felvételben, — az üzleti információs rendszer létrehozásában és karbantartásában, — a pályázatok, tenderek elkészítésében, — a lehetséges üzleti partnerek felkutatásában, — a szerzõdések elkészítésében, értékelésében, — a termeléshez, szolgáltatáshoz kapcsolódó üzleti folyamatok szervezésében, — a gazdálkodási folyamatok optimalizálásában, — a vállalati költségek elemzésében, — az értékesítéshez kapcsolódó üzleti folyamatok megszervezésében, irányításában, — a minõségbiztosítási rendszer kialakításában, mûködtetésében. Gondoskodik — a termelési, illetve szolgáltatási folyamatokhoz szükséges feltételek biztosításáról, — a tulajdonosok, a menedzsment és a dolgozók közötti érdekegyeztetésrõl, — a munka-, környezet- és tûzvédelmi elõírások adaptálásáról és betartásáról, — az ügyviteli fegyelem rendszabályainak betartásáról, — az elemzésekhez szükséges gazdasági mutatók elkészítésérõl, — az üzleti tervben foglaltak teljesítésérõl, az esetleges eltérések elemzésérõl, a szükséges korrekciók idõben történõ megtételérõl. Együttmûködik — a vállalat külsõ partnereivel, — a marketingakciók kidolgozásában, — az üzleti folyamatok szabályozottságának fenntartásában, — a hatékony munkamegosztás kialakításában, — az értékesítést végzõ szervezeti egységek munkájának megszervezésében, — a vállalatgazdasági mutatószámok alapján elkészített operatív tervek végrehajtásában, végrehajtatásában.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes